**Zápisnica z plánovaného zasadnutia Obecného zastupiteľstva v obci Hrabovke**

**konaného dňa 28. júna 2024 o 18.00 hod.**

**Prítomní:** Marta Kunová, starostka obce

**Poslanci:** Ivan Čulen, Adam Čičo, Eva Mráziková, Ing, Maroš Plško

**Neprítomní:** poslankyňa Lucia Gajdošíková

**Program:**

1. Otvorenie zasadnutia
2. Určenie zapisovateľa a overovateľov zápisnice
3. Informácia o plnení uznesení z predchádzajúceho zasadnutia OcZ
4. Návrh Záverečného účtu obce Hrabovka za rok 2023
5. Stavebné úpravy WC v budove obecného úradu + úprava rozpočtu k 30.6.2024
6. Rôzne
7. Diskusia

**1. Otvorenie zasadnutia**

Zasadnutie obecného zastupiteľstva otvorila a viedla starostka obce Marta Kunová, ktorá privítala prítomných poslancov a konštatovala, že obecné zastupiteľstvo napriek neprítomnosti 1 poslankyne je uznášaniaschopné. Starostka predniesla návrh programu rokovania obecného zastupiteľstva. Žiadny z poslancov nemal doplňujúci návrh a preto dala hlasovať o  návrhu programu zasadnutia obecného zastupiteľstva, ktorý bol poslancami schválený.

**Prítomní: 4 Za: 4 Proti: 0 Zdržal sa: 0**

**2. Určenie zapisovateľa a overovateľov zápisnice**

Starostka určila overovateľov zápisnice: Adam Čičo, Ivan Čulen,

Zapisovateľka: Mgr. Janka Štefánková, pracovníčka obecného úradu

**3. Informácia o plnení uznesení z predchádzajúceho zasadnutia OcZ**

Informáciu o plnení uznesení z predchádzajúceho zasadnutia obecného zastupiteľstva predniesla starostka obce, ktorá konštatovala, že všetky uznesenia boli splnené okrem uznesenia týkajúceho sa vyhlásenia voľby hlavného kontrolóra obce Hrabovka, nakoľko sa neprihlásil žiadny záujemca. Uznesenie k odkúpeniu časti budovy od COOP Jednota Trenčín je v plnení, pripravuje sa kúpna zmluva a návrh na vklad do katastra. Informáciu zobrali poslanci na vedomie.

**Hlasovanie:**

**Prítomní: 4 Za: 4 Proti: 0 Zdržal sa:** **0**

**4. Návrh Záverečného účtu obce Hrabovka za rok 2023**

V materiáloch na rokovanie obecného zastupiteľstva obdržali poslanci návrh Záverečného účtu obce Hrabovka za rok 2023, ktorý bol v zákonnej lehote 15 dní zverejnený aj na webovej stránke obce a vo vývesnej tabuli obce. Starostka konštatovala, že celkové podrobné čerpanie rozpočtu za rok 2023 bolo prerokované na prvom zasadnutí obecného zastupiteľstva v januári 2024. Na doplnenie ešte dala informáciu o porovnaní celkových príjmov a výdavkov za rok 2022 a rok 2023 s konštatovaním, že príjmy za uvedené roky sú síce cca na rovnakej úrovni, ale v dôsledku inflácie rastú výdavky obce. Poslanec Plško – doplňujúca otázka k čerpaniu výdavkov – starostka vysvetlila na mzdy a odvody bolo ušetrené 18 tis. EUR a ostatné bežné výdavky vzrástli o 20 tis. EUR oproti roku 2022. Keďže žiadny z prítomných poslancov nemal doplňujúce otázky k návrhu Záverečného účtu za rok 2023 dala starostka hlasovať o návrhu uznesenia v znení:

1. Obecné zastupiteľstvo schvaľuje Záverečný účet obce a celoročné hospodárenie bez výhrad
2. Obecné zastupiteľstvo schvaľuje použitie prebytku rozpočtového hospodárenia na tvorbu rezervného fondu vo výške 212,09 €

**Hlasovanie:**

**Prítomní: 4 Za: 4 Proti: 0 Zdržal sa:** **0**

**5. Stavebné úpravy WC v budove obecného úradu+úprava rozpočtu k 30.6.2024**

Poslanci obdržali na rokovanie obecného zastupiteľstva projektový dokumentáciu pôvodného a navrhovaného nového stavu WC, ktoré je potrebné zrekonštruovať, nakoľko sú momentálne v havarijnom stave. Starostka dala vypracovať stavebný rozpočet na túto rekonštrukciu k čomu bol aj spracovaný návrh na úpravu rozpočtu vo výške. Úprava rozpočtu obsahuje aj zmenu na položke mzdových prostriedkov na stavebný úrad, nakoľko účinnosť nového zákona je posunutá až od 1.4.2025 a dovtedy bude pracovať aj referentka stavebného úradu. Prostriedky na tieto dve položky boli presunuté z dohôd o pracovnej činnosti a z položky na rekonštrukciu verejného priestranstva, nákupu pozemkov pri čerpacej stanici a oplotenia ČS. Starostka na základe otázky poslanca Čulena podala vysvetlenie k vysporiadaniu pozemkov pri čerpacej stanici. Poslanec Plško a Čulen – doplňujúce otázky k projektu stavebných úprav WC, na ktoré dala vysvetlenie starostka. Rozprava poslancov bola ukončená konštatovaním, že bude urobený prieskum trhu na základe cenových ponúk na materiál a práce, ide hlavne o murárske práce a vodoinštalačné práce. Starostka dala hlasovať o vykonaní stavebných úprav WC a k tomu súvisiacej úprave rozpočtu k 30.6.2024. Predmetný návrh poslanci schválili.

**Hlasovanie:**

**Prítomní: 4 Za:4 Proti:0 Zdržal sa: 0**

**6. Rôzne**

\* Poslankyňa Mráziková – otázka k povoleniu na odber vody – starostka odpovedala, že bolo v minulých dňoch doručené na obecný úrad rozhodnutie o schválení záverečnej správy s výpočtom množstiev podzemnej vody zo strany Ministerstva životného prostredia, ktorým zároveň schvaľuje limit na využiteľné množstvo vody Ďalej poslankyňa Mráziková uviedla, že prijala sťažnosť od občanov na zápach vody – starostka odpovedala, že nikto sa na OcU zatiaľ nesťažoval, v uplynulých dňoch bol robený rozbor vody, ktorý bol bez závad. Rozbory vody sa robia pravidelne.

**7.Diskusia**

Z radov občanov požiadala o slovo p. Hladká – otázka k plánovanej oprave vozovky zo strany Správy ciest Trenčín v úseku od Vrchov smerom na Dolnú Súču viacnásobné opakované nehody, ktoré ohrozujú zdravie a životy chodcov a robia škodu na majetku – starostka odpovedala, že podľa vyjadrenia na poslednom stretnutí s predstaviteľmi Správy ciest a TSK bol avizovaný termín v polovici júla, takže očakávame či bude dodržaný.

Nakoľko žiadny z prítomných poslancov a občanov nemal viac žiadny príspevok do diskusie starostka ukončila rokovanie obecného zastupiteľstva.

**Obecné zastupiteľstvo v Hrabovke**

**Uznesenie č. 11- 14/2024**

zo zasadnutia OZ v Hrabovke dňa 28.06.2024

***K  bodu: Otvorenie zasadnutia***

**Uznesenie č. 11/2024**

Obecné zastupiteľstvo v Hrabovke **s c h v a ľ u j e** navrhnutýprogram zasadnutia obecného zastupiteľstva .

V Hrabovke, 28.06.2024

Marta Kunová

starostka obce

***K bodu: Informácia o plnení uznesení z predchádzajúceho zasadnutia***

**Uznesenie č. 12/2024**

Obecné zastupiteľstvo v Hrabovke **b e r i e n a  v e d o m i e** informáciu o kontrole uznesení obecného zastupiteľstva v Hrabovke.

V Hrabovke, 28.06.2024

Marta Kunová

starostka obce

***K bodu: Návrh Záverečného účtu obce Hrabovka za rok 2023***

**Uznesenie č. 13/2024**

Obecné zastupiteľstvo v Hrabovke:

1. **s c h v a ľ u j e** Záverečný účet obce a celoročné hospodárenie bez výhrad
2. **s c h v a ľ u j e** použitie prebytku rozpočtového hospodárenia na tvorbu rezervného fondu vo výške 212,09 €

V Hrabovke, dňa 28.06.2024

Marta Kunová

starostka obce

***K bodu: Stavebné úpravy WC v budove obecného úradu + úprava rozpočtu k 30.6.2024***

**Uznesenie č. 14/2024**

Obecné zastupiteľstvo v Hrabovke:

1. **s c h v a ľ u j e** stavebné úpravy WC v budove obecného úradu
2. **s c h v a ľ u j e** navrhnuté úpravy rozpočtu k 30.6.2024.

V Hrabovke, 28.06.2024

Marta Kunová

starostka obce

**Výpis z hlasovania poslancov OZ:**

|  |  |  |  |  |  |
| --- | --- | --- | --- | --- | --- |
| **Číslo** | **Čičo** | **Čulen** | **Gajdošíková** | **Mráziková** | **Ing.Plško** |
| 11/2024 | **I** | **I** | **N** | **I** | **I** |
| 12/2024 | **I** | **I** | **N** | **I** | **I** |
| 13/2024 | **I** | **I** | **N** | **I** | **I** |
| 14/2024 | **I** | **I** | **N** | **I** | **I** |
|  |  |  |  |  |  |
|  |  |  |  |  |  |

**Vysvetlivky: I - za O – zdržal sa**

**X - proti N - neprítomní**

**Overovatelia:**

Ivan Čulen .........................................

Adam Čičo .........................................

**Zapísala:**

Mgr. Janka Štefánková .........................................

Marta Kunová starostka obce